title: 2006/234/ES: Rozhodnutie Rady z  27. februára 2006  o uzavretí Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch Spoločenstva MEDIA Plus a MEDIA – vzdelávanie a o uzavretí záverečného aktu

text:
               28.3.2006

               SK

               Úradný vestník Európskej únie

               L 90/22

         ROZHODNUTIE RADY
   z 27. februára 2006
   o uzavretí Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch Spoločenstva MEDIA Plus a MEDIA – vzdelávanie a o uzavretí záverečného aktu
   (2006/234/ES)
   RADA EURÓPSKEJ ÚNIE
   so zreteľom na Zmluvu o založení Európskeho spoločenstva, a najmä jej článok 150 ods. 4 a článok 157 ods. 3, v spojení s prvou vetou článku 300 ods. 2 a prvým pododsekom článku 300ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia v mene Európskeho spoločenstva rokovala o dohode so Švajčiarskou konfederáciou o jej účasti na programoch Spoločenstva MEDIA Plus a MEDIA – vzdelávanie a o záverečnom akte.

               (2)

               Dohoda a záverečný akt boli v mene Spoločenstva podpísané dňa 26. októbra 2004, s výhradou uzavretia k neskoršiemu dátumu.

               (3)

               Spoločenstvo by malo schváliť túto dohodu a záverečný akt,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch Spoločenstva MEDIA Plus a MEDIA – vzdelávanie a záverečný akt.
   Text dohody a záverečného aktu sú pripojené k tomuto rozhodnutiu.
   Článok 2
   Komisia zastupuje Spoločenstvo v Zmiešanom výbore ustanovenom článkom 8 dohody.
   Článok 3
   Predseda Rady vykoná v mene Spoločenstva oznámenie podľa článku 13 dohody (2).
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 27. februára 2006

            Za Radu

            Predsedníčka

         U. PLASSNIK

      (1)  Zatiaľ neuverejnené v úradnom vestníku.

      (2)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               28.3.2006

               SK

               Úradný vestník Európskej únie

               L 90/23

         DOHODA
   medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch spoločenstva MEDIA Plus a MEDIA – vzdelávanie
   EURÓPSKE SPOLOČENSTVO, ďalej len „Spoločenstvo“
   na jednej strane a
   ŠVAJČIARSKA KONFEDERÁCIA, ďalej len „Švajčiarsko“
   na strane druhej,
   spolu ďalej len „zmluvné strany“,
   KEĎŽE Spoločenstvo ustanovilo na základe rozhodnutia Rady 2000/821/ES z 20. decembra 2000 a rozhodnutia Európskeho parlamentu a Rady č. 163/2001/ES z 19. januára 2001, ktoré boli naposledy zmenené a doplnené rozhodnutím Európskeho parlamentu a Rady č. 846/2004/ES z 29. apríla 2004 a rozhodnutím Európskeho parlamentu a Rady č. 845/2004/ES z 29. apríla 2004, program na podporu rozvoja, distribúcie a propagácie európskych audiovizuálnych diel a program ďalšieho vzdelávania pre odborníkov európskeho audiovizuálneho programového priemyslu (ďalej len „program MEDIA“);
   KEĎŽE program MEDIA predpokladá za určitých podmienok účasť tretích krajín, ktoré sú stranami Dohovoru Rady Európy o cezhraničnej televízii, ale ktoré nie sú štátmi EZVO a stranami Dohody o EHP, ani kandidátskymi krajinami na vstup do Európskej únie, na základe doplnkových rozpočtových prostriedkov a špecifických podmienok, ktoré stanovia dohody medzi dotknutými stranami;
   KEĎŽE tieto ustanovenia podmieňujú otvorenie programov pre tieto tretie krajiny predbežným preskúmaním zlučiteľnosti právnych predpisov týchto krajín s príslušným acquis communautaire;
   KEĎŽE Švajčiarsko a Spoločenstvo vyjadrili v Spoločnom vyhlásení o budúcich dodatočných rokovaniach v Záverečnom akte siedmich dohôd z 21. júna 1999 vôľu rokovať o účasti Švajčiarska na týchto programoch;
   KEĎŽE Švajčiarsko prijíma záväzok, že za účelom zabezpečenia požadovanej úrovne zlučiteľnosti s acquis communautaire doplní svoje právne predpisy, a že v deň nadobudnutia platnosti tejto dohody bude Švajčiarsko spĺňať podmienky účasti ustanovené vyššie uvedenými rozhodnutiami;
   KEĎŽE spolupráca medzi Spoločenstvom a Švajčiarskom v usilovaní sa o stanovené ciele programu MEDIA v kontexte aktivít nadnárodnej spolupráce, ktorá zahŕňa Spoločenstvo i Švajčiarsko, vedie k obohateniu vplyvu jednotlivých akcií uskutočnených uplatnením tohto programu a k posilneniu odbornej úrovne ľudských zdrojov v Spoločenstve a vo Švajčiarsku;
   KEĎŽE obe zmluvné strany majú spoločný záujem o rozvoj európskeho audiovizuálneho programového priemyslu v rámci širšej spolupráce;
   KEĎŽE zmluvné strany veria v obojstranný prospech z účasti Švajčiarska na programe MEDIA;
   SA DOHODLI TAKTO:
   Článok 1
   Predmet dohody
   Spolupráca medzi Spoločenstvom a Švajčiarskom ustanovená touto dohodou má za cieľ zabezpečiť účasť Švajčiarska na všetkých akciách programu MEDIA v zmysle cieľov, kritérií, postupov a termínov vymedzených právnymi aktami o programoch, ktoré sú uvedené v prílohe I, pokiaľ táto dohoda neustanovuje inak.
   Článok 2
   Zlučiteľnosť právnych predpisov
   Za účelom splnenia podmienok účasti ustanovených vyššie uvedenými rozhodnutiami v deň nadobudnutia platnosti tejto dohody, Švajčiarsko zavedie ustanovenia uvedené v prílohe II s cieľom doplniť švajčiarske právne predpisy za účelom zabezpečenia požadovanej úrovne zlučiteľnosti s acquis communautaire.
   Článok 3
   Spôsobilosť
   Pokiaľ táto dohoda neustanovuje inak:

               1.

               Podmienky, ktoré sa týkajú účasti organizácií a fyzických osôb zo Švajčiarska na každej akcii sa zhodujú s podmienkami platnými pre organizácie a fyzické osoby členských štátov Spoločenstva.

               2.

               Spôsobilosť inštitúcií, organizácií a fyzických osôb zo Švajčiarska sa spravuje ustanoveniami právnych aktov o programoch uvedených v prílohe I.

               3.

               Za účelom zabezpečenia komunitárneho rozmeru programov musia projekty a aktivity vyžadujúce európske partnerstvo zahŕňať aspoň jedného partnera, ktorý pochádza z jedného z členských štátov Spoločenstva, aby boli spôsobilé na udelenie finančnej podpory Spoločenstva. Ostatné projekty a akcie musia prezentovať jasný európsky a komunitárny rozmer.

         Článok 4
   Postupy
   1.   Podmienky a spôsoby prezentácie, hodnotenia a výberu kandidatúr inštitúcií, organizácií a fyzických osôb zo Švajčiarska sa zhodujú s podmienkami platnými pre spôsobilé inštitúcie, organizácie a fyzické osoby z členských štátov Spoločenstva.
   2.   V súlade s príslušnými ustanoveniami právnych aktov uvedených v prílohe I môže Komisia Európskych spoločenstiev (ďalej len „Komisia“) pri menovaní nezávislých odborníkov na pomoc pri hodnotení projektov brať do úvahy švajčiarskych odborníkov.
   3.   Pri styku s Komisiou sa v prípade všetkých postupov týkajúcich sa žiadostí, zmlúv, podaných správ a ďalších administratívnych aspekt–ov programov používa jeden z úradných jazykov Spoločenstva.
   Článok 5
   Vnútroštátne štruktúry
   1.   Švajčiarsko ustanoví vhodné štruktúry a mechanizmy na vnútroštátnej úrovni a prijme všetky ostatné nevyhnutné opatrenia pre koordináciu a organizáciu vykonávania programu MEDIA na vnútroštátnej úrovni v súlade s príslušnými ustanoveniami právnych aktov uvedených v prílohe I. Švajčiarsko sa zaväzuje predovšetkým k vytvoreniu MEDIA Desk v spolupráci s Komisiou.
   2.   Maximálna finančná podpora, ktorú je možné vyčleniť z programov na aktivity MEDIA Desk, neprevýši 50 % celkového rozpočtu týchto aktivít.
   Článok 6
   Finančné ustanovenia
   Na pokrytie výdavkov spojených so svojou účasťou na programe MEDIA prispieva Švajčiarsko každý rok do všeobecného rozpočtu Európskej únie v súlade s podmienkami uvedenými v prílohe III.
   Článok 7
   Finančná kontrola
   Pravidlá o finančnej kontrole, ktorá sa vzťahuje na švajčiarskych účastníkov na programe MEDIA sú upresnené v prílohe IV.
   Článok 8
   Zmiešaný výbor
   1.   Zriaďuje sa Zmiešaný výbor.
   2.   ajčiarska. Koná na základe vzájomnej dohody.
   3.   Zmiešaný výbor zodpovedá za riadenie a správne uplatnenie tejto dohody.
   4.   Na žiadosť jednej alebo druhej strany si zmluvné strany v zmiešanom výbore vymieňajú informácie a konzultujú aktivity, na ktoré sa vzťahuje táto dohoda a s nimi spojené finančné aspekty.
   5.   Za účelom diskusie o správnom fungovaní tejto dohody sa zmiešaný výbor schádza na žiadosť jednej zo strán. Výbor prijme svoj rokovací poriadok a môže vytvoriť pracovné skupiny na pomoc pri plnení jeho úloh.
   6.   Zmluvné strany môžu každý spor týkajúci sa výkladu či uplatnenia tejto dohody predložiť Zmiešanému výboru. Zmiešaný výbor môže urovnať takýto spor. Za účelom dosiahnutia prijateľného riešenia sa Zmiešanému výboru poskytnú všetky užitočné informácie umožňujúce hlbší rozbor situácie. Na tento účel Zmiešaný výbor preskúma všetky možnosti zabezpečenia správneho fungovania tejto dohody.
   7.   Zmiešaný výbor pravidelne preskúmava prílohy tejto dohody. Zmiešaný výbor môže na základe návrhu jednej zo strán rozhodnúť o zmene a doplnení príloh tejto dohody.
   Článok 9
   Monitorovanie, hodnotenie a správy
   Bez toho, aby bola dotknutá zodpovednosť Spoločenstva vo veci monitorovania a hodnotenia programu v súlade s ustanoveniami právnych aktov o programoch uvedenými v prílohe I, je účasť Švajčiarska na programe MEDIA predmetom stáleho monitorovania v kontexte partnerstva medzi Spoločenstvom a Švajčiarskom. S cieľom pomôcť pri zostavovaní správ o skúsenosti získanej pri uplatňovaní programu predloží Švajčiarsko Spoločenstvu príspevok, ktorý opisuje vnútroštátne opatrenia prijaté na tento účel. Švajčiarsko sa zúčastňuje všetkých ostatných špecifických aktivít, ktoré na tento účel navrhuje Spoločenstvo.
   Článok 10
   Prílohy
   Prílohy tejto dohody tvoria jej neoddeliteľnú súčasť.
   Článok 11
   Územný rozsah pôsobnosti
   Táto dohoda sa na jednej strane uplatňuje na územia, na ktoré sa uplatňuje Zmluva o založení Európskeho spoločenstva a za podmienok stanovených touto zmluvou, a na strane druhej na územie Švajčiarska.
   Článok 12
   Trvanie a výpoveď
   1.   Táto dohoda je uzatvorená na dobu trvania programu MEDIA.
   2.   Ak Spoločenstvo príjme nové viacročné programy v oblasti podpory rozvoja, distribúcie a propagácie európskych audiovizuálnych diel a tiež v oblasti vzdelávania odborníkov európskeho audiovizuálneho programového priemyslu, môže byť táto dohoda obnovená alebo znovu prerokovaná za podmienok stanovených spoločnou dohodou.
   3.   Spoločenstvo alebo Švajčiarsko môže vypovedať túto dohodu oznámením svojho rozhodnutia druhej strane. Dohoda stráca platnosť 12 mesiacov po tomto oznámení. Projekty a aktivity prebiehajúce v momente oznámenia ukončenia pokračujú až do ich ukončenia za podmienok uvedených v tejto dohode. Zmluvné strany stanovia spoločnou dohodou ostatné prípadné dôsledky výpovedania dohody.
   Článok 13
   Nadobudnutie platnosti
   Táto dohoda nadobúda platnosť v prvý deň druhého mesiaca nasledujúceho po oznámení zmluvných strán o ukončení ich príslušných postupov.
   Článok 14
   Jazyky
   1.   Táto dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku, pričom každý text je rovnako autentický.
   2.   Maltské znenie tejto dohody autentifikujú zmluvné strany formou výmeny listov. Bude rovnako autentické ako jazykové znenia, ktoré sú uvedené v odseku 1.
   Na dôkaz toho dolupodpísaní splnomocnení zástupcovia podpísali túto dohodu.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   PRÍLOHA I
   Zoznam právnych aktov o programe MEDIA
   Rozhodnutie Rady 2000/821/ES z 20. decembra 2000 týkajúce sa vykonania programu na podporu rozvoja, distribúcie a propagácie európskych audiovizuálnych diel MEDIA Plus – rozvoj, distribúcia a propagácia (2001 – 2005) (Ú. v. ES L 336, 30.12.2000, s. 82).
   Rozhodnutie Európskeho parlamentu a Rady č. 163/2001/ES z 19. januára 2001 o implementácii programu ďalšieho vzdelávania odborníkov európskeho audiovizuálneho programového priemyslu (MEDIA – vzdelávanie) (2001-2005) (Ú. v. ES L 26, 27.1.2001, s. 1).
   Nariadenie Rady (ES) č. 885/2004 z 26. apríla 2004 o úprave nariadenia Európskeho parlamentu a Rady (ES) č. 2003/2003, nariadení Rady (ES) č. 1334/2000, (ES) č. 2157/2001, (ES) č. 152/2002, (ES) č. 1499/2002, (ES) č. 1500/2003 a (ES) č. 1798/2003, rozhodnutí Európskeho parlamentu a Rady č. 1719/1999/ES, č. 1720/1999/ES, č. 253/2000/ES, č. 508/2000/ES, č. 1031/2000/ES, č. 163/2001/ES, č. 2235/2002/ES a č. 291/2003/ES a rozhodnutí Rady č. 1999/382/ES, č. 2000/821/ES, č. 2003/17/ES a č. 2003/893/ES v oblasti voľného pohybu tovaru, práva obchodných spoločností, poľnohospodárstva, zdaňovania, vzdelávania a prípravy, kultúry a audiovizuálnej politiky, ako aj zahraničných vzťahov, vzhľadom k pristúpeniu Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (Ú. v. EÚ L 168, 1.5.2004, s. 1).
   Rozhodnutie Európskeho parlamentu a Rady č. 845/2004/ES z 29. apríla 2004, ktorým sa mení a dopĺňa rozhodnutie č. 163/2001/ES o implementácii programu ďalšieho vzdelávania odborníkov európskeho audiovizuálneho programového priemyslu (MEDIA – vzdelávanie) (2001-2005) (Ú. v. EÚ L 157, 30.4.2004, s. 1).
   Rozhodnutie Európskeho parlamentu a Rady č. 846/2004/ES z 29. apríla 2004, ktorým sa mení a dopĺňa rozhodnutie Rady č. 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel MEDIA Plus – rozvoj, distribúcia a propagácia (2001 – 2005) (Ú. v. EÚ L 157, 30.4.2004, s. 4).
   PRÍLOHA II
   Článok 1
   Sloboda príjmu a retransmisie vysielania
   1.   Ak je členský štát Spoločenstva stranou Dohovoru Rady Európy o cezhraničnej televízii, Švajčiarsko zabezpečí na svojom území slobodu príjmu a retransmisie televízneho vysielania, na ktoré sa vzťahuje právomoc tohto členského štátu, v súlade s ustanoveniami tohto Dohovoru;
   2.   Vo všetkých ostatných prípadoch ako tie, ktoré sú uvedené v odseku 1, Švajčiarsko zabezpečí na svojom území slobodu príjmu a retransmisie televízneho vysielania, na ktoré sa vzťahuje právomoc členského štátu Spoločenstva (tak ako je určená podľa smernice Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, ktorá bola zmenená a doplnená smernicou Európskeho parlamentu a Rady 97/36/ES, ďalej len smernica „televízia bez hraníc“), podľa týchto podmienok : Švajčiarsko si zachováva právo na

               a)

               zastavenie retransmisie vysielania organizácie pre televízne vysielanie, na ktoré sa vzťahuje právomoc členského štátu Spoločenstva, ktorá zjavne, vážne a hrubo porušila pravidlá ochrany maloletých a ľudskej dôstojnosti, tak ako sú stanovené v článkoch 22 a 22a smernice „televízia bez hraníc“;

               b)

               prijatie opatrení proti organizácii pre televízne vysielanie usadenej na území niektorého členského štátu Spoločenstva, ale ktorá zameriava všetky alebo väčšinu svojich činností na švajčiarske územie, ak voľba miesto usadenia tejto organizácie sa uskutočnila s cieľom vyhnúť sa právnym predpisom, ktoré by sa uplatnili na organizáciu v prípade, ak by bola usadená na území Švajčiarska. Tieto podmienky sa vykladajú v zmysle príslušnej judikatúry Súdneho dvoru Európskych spoločenstiev (vec 33/74, Van Binsbergen/Bestuur van de Bedrijfsvereniging, Zb. 1974, s. 1299; a vec C-23/93, TV10 SA/Commissariaat voor de Media, Zb. 1994, s. I-4795).

         3.   V prípadoch uvedených v odseku 2 tohto článku sa opatrenia prijmú po výmene názorov v Zmiešanom výbore zriadenom touto dohodou.
   Článok 2
   Propagácia distribúcie a produkcia televíznych programov
   1.   Švajčiarsko uplatní obdobne články 4 a 5 smernice Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, ktorá bola zmenená a doplnená smernicou Európskeho parlamentu a Rady 97/36/ES z 30. júna 1997, a dohliada na ich uplatňovanie prevádzkovateľmi vysielania podliehajúcimi právomoci príslušných orgánov.
   2.   Za účelom vykonávania predchádzajúceho odseku sa uplatňuje definícia európskeho diela tak, ako je stanovená v článku 6 smernice Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, ktorá bola zmenená a doplnená smernicou 97/36/ES.
   3.   Švajčiarsko dohliada na to, aby diela pochádzajúce z členských štátov Spoločenstva neboli predmetom diskriminačných opatrení v rámci uplatňovania tejto dohody a počas doby jej platnosti.
   4.   Podmienky vykonávania týchto záväzkov sú definované švajčiarskymi právnymi predpismi uplatniteľnými na televízne vysielanie účinnými v deň nadobudnutia platnosti tejto dohody. Tieto právne predpisy ustanovia, aby prevádzkovatelia vysielania dohliadali na realizáciu proporcií stanovených v smernici 89/552/EHS v súlade s odsekmi 1 a 2 tohto článku, a aby každý rok predložili správu švajčiarskemu inšpektorovi o dosiahnutých proporciách a dôvodoch ich prípadného nedodržania. Ak sú tieto proporcie dosiahnuté len čiastočne a poskytnuté dôvody nedostatočné, príslušný orgán prijme vhodné ustanovenia. Vo všetkých prípadoch dohliadajú prevádzkovatelia vysielania na to, aby sa smerovalo k proporciám uvedeným v smernici.
   PRÍLOHA III
   Finančný príspevok Švajčiarska na programy „MEDIA Plus“ a „MEDIA – vzdelávanie“

               1.

               Finančný príspevok, ktorý musí Švajčiarsko odovzdať do rozpočtu Európskej únie za účasť na programoch „MEDIA Plus“ a „MEDIA – vzdelávanie“ a ktorý sa pomerne rozdeľuje medzi príslušné finančné prídely programov, má túto hodnotu (v miliónoch eur):

                           Rok 2005

                           Rok 2006

                           4.2

                           4.2

               2.

               Rozpočtové nariadenie platné pre všeobecný rozpočet Európskych spoločenstiev sa uplatňuje, a to najmä na správu príspevku Švajčiarska.

               3.

               Cestovné náklady a náklady na pobyt zástupcov a odborníkov Švajčiarska počas ich účasti na stretnutiach organizovaných Komisiou v spojitosti s vykonávaním programov budú hradené Komisiou na rovnakom základe a podľa postupov platných pre odborníkov členských štátov Spoločenstva.

               4.

               Po nadobudnutí platnosti tejto dohody a na začiatku každého nasledujúceho roka bude Komisia adresovať Švajčiarsku požiadavka na finančné prostriedky zodpovedajúce príspevku do rozpočtu programov v súlade s touto dohodou.
               Tento príspevok sa vyjadrí v euro a uhradí sa na bankový účet Komisie vedený v euro.

               5.

               Švajčiarsko uhradí svoj príspevok do 1. apríla, ak Komisia odošle požiadavku na finančné prostriedky do 1. marca, alebo najneskôr 30 dní po požiadavke na finančné prostriedky, ak ju Komisia odošle neskôr.
               Akékoľvek omeškanie platby príspevku vedie k platbe úrokov zo strany Švajčiarska z neuhradenej sumy od dátumu splatnosti. Úroková sadzba je zhodná s úrokovou sadzbou uplatňovanou Európskou centrálnou bankou na jej operácie v eurách v deň splatnosti, zvýšenou o 3,5 percentuálneho bodu.

         PRÍLOHA IV
   Finančná kontrola vzťahujúca sa na švajčiarskych účastníkov programu MEDIA
   Článok 1
   Priama komunikácia
   Komisia komunikuje priamo s účastníkmi programu usadenými vo Švajčiarsku a s ich subdodávateľmi. Tieto osoby môžu Komisii priamo predkladať všetky požadované informácie a súvisiacu dokumentáciu prostredníctvom prostriedkov, na ktoré sa odvoláva táto dohoda a zmluvy uzatvorené na jej vykonanie.
   Článok 2
   Audity
   1.   V súlade s nariadením Rady (ES, Euratom) č. 1605/2002 z 25. júna 2002 a nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 a s ostatnými právnymi predpismi, na ktoré sa odvoláva táto dohoda, zmluvy uzatvorené s účastníkmi programu usadenými vo Švajčiarsku môžu stanoviť, aby zamestnanci Komisie alebo iné osoby poverené Komisiou mohli kedykoľvek vykonávať vedecké, finančné, technologické a iné audity v priestoroch účastníkov alebo ich subdodávateľov.
   2.   Zamestnanci Komisie alebo iné osoby poverené Komisiou majú za účelom riadneho vykonania týchto auditov potrebný prístup na miesta, k prácam a dokumentom, ako aj ku všetkým potrebným informáciám vrátane informácií v elektronickej podobe. Toto právo prístupu sa výslovne uvedie v zmluvách uzavretých na uplatnenie nástrojov, na ktoré sa odvoláva táto dohoda.
   3.   Dvor audítorov Európskych spoločenstiev má rovnaké práva ako Komisia.
   4.   Audity sa môžu vykonávať po uplynutí doby trvania programu alebo tejto dohody podľa podmienok uvedených v dotknutých zmluvách.
   5.   Švajčiarsky federálny kontrolný úrad je vopred informovaný o auditoch vykonaných na švajčiarskom území. Táto informácia nie je právnou podmienkou pre vykonávanie týchto auditov.
   Článok 3
   Kontroly na mieste
   1.   V rámci tejto dohody je Komisia (OLAF) oprávnená vykonávať na švajčiarskom území kontroly a inšpekcie na mieste v súlade s podmienkami nariadenia Rady (ES, Euratom) č. 2185/96 z 11. novembra 1996 o kontrolách a inšpekciách na mieste, vykonávaných Komisiou za účelom ochrany finančných záujmov Európskych spoločenstiev pred spreneverou a inými podvodmi.
   2.   Kontroly a inšpekcie na mieste pripravuje a vedie Komisia v úzkej spolupráci so Švajčiarskym federálnym kontrolným úradom, prípadne s ostatnými príslušnými švajčiarskymi orgánmi určenými švajčiarskym federálnym kontrolným úradom, ktoré sú informované v dostatočnom čase o predmete, cieli a právnom základe kontrol a inšpekcií, aby mohli zabezpečiť potrebnú pomoc. Zamestnanci príslušných švajčiarskych orgánov sa na tento účel môžu zúčastniť kontrol a inšpekcií na mieste.
   3.   Ak si to dotknuté švajčiarske orgány želajú, môžu vykonávať kontroly a inšpekcie na mieste spoločne s Komisiou.
   4.   Ak účastníci programu MEDIA odmietnu kontrolu alebo inšpekciu na mieste, poskytnú švajčiarske orgány v súlade s vnútroštátnymi ustanoveniami kontrolórom Komisie potrebnú pomoc na ukončenie výkonu ich kontroly a inšpekcie na mieste.
   5.   Komisia v čo najkratšom čase oznámi Švajčiarskemu federálnemu kontrolnému úradu každú skutočnosť alebo podozrenie o porušení práva, o ktorých sa dozvedela počas vykonávania kontroly alebo inšpekcie na mieste. Komisia je v každom prípade povinná informovať tento orgán o výsledku týchto kontrol a inšpekcií.
   Článok 4
   Informácie a konzultácie
   1.   Za účelom správneho vykonávania tejto prílohy príslušné švajčiarske orgány a orgány Spoločenstva si pravidelne vymieňajú informácií a na základe žiadosti jednej zo strán aj uskutočňujú konzultácie.
   2.   Príslušné švajčiarske orgány bezodkladne informujú Komisiu o každej skutočnosti, o ktorej sa dozvedeli, ktorá predpokladá porušenie práva v súvislosti s uzavretím a vykonávaním zmlúv alebo dohôd uzatvorených pri uplatňovaní nástrojov, na ktoré sa odvoláva táto dohoda.
   Článok 5
   Dôvernosť
   Na informácie oznámené alebo získané v akejkoľvek podobe na základe tejto prílohy sa vzťahuje služobné tajomstvo a požívajú tú istú ochranu ako informácie rovnakého druhu vo švajčiarskom práve a zodpovedajúcich ustanoveniach uplatniteľných na orgány Spoločenstva. Tieto informácie nemožno oznámiť iným osobám okrem tých, ktoré by vzhľadom na svoju funkciu v rámci orgánov Spoločenstva, členských štátov alebo Švajčiarska mali byť o nich informované, a nemožno ich použiť na iný účel než je zabezpečenie účinnej ochrany finančných záujmov zmluvných strán.
   Článok 6
   Správne opatrenia a sankcie
   Bez toho, aby bolo dotknuté uplatnenie švajčiarskeho trestného práva, môže Komisia uložiť správne opatrenia a sankcie v súlade s nariadením (ES, Euratom) č. 1605/2002 z 25. júna 2002, nariadením (ES, Euratom) č. 2342/2002 z 23. decembra 2002 a nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev.
   Článok 7
   Náhrada a vykonateľnosť
   Rozhodnutia prijaté Komisiou týkajúce sa programu MEDIA v rozsahu pôsobnosti tejto dohody, ktoré ukladajú peňažnú povinnosť osobám iným ako štáty, sú vykonateľné vo Švajčiarsku. Doložku vykonateľnosti udeľuje bez akejkoľvek ďalšej kontroly s výnimkou overenia pravosti dokumentu orgán určený švajčiarskou vládou, ktorá o tom oboznámi Komisiu. Výkon rozhodnutia sa uskutočňuje v súlade s predpismi švajčiarskeho procesného práva. Zákonnosť vykonateľného rozhodnutia podlieha kontrole Súdneho dvoru Európskych spoločenstiev.
   Rozsudky Súdneho dvora Európskych spoločenstiev vydané na základe rozhodcovskej doložky sú vykonateľné za rovnakých podmienok.
 ---documentbreak--- NA ---documentbreak---

               28.3.2006

               SK

               Úradný vestník Európskej únie

               L 90/32

         ZÁVEREČNÝ AKT
   Splnomocnení zástupcovia
   za EURÓPSKE SPOLOČENSTVO
   a
   za ŠVAJČIARSKU KONFEDERÁCIU,
   ktorí sa zišli 26. októbra 2004 v Luxemburgu za účelom podpísania Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch Spoločenstva MEDIA Plus a MEDIA – vzdelávanie, prijali spoločné vyhlásenie uvedené nižšie a pripojené k tomuto záverečnému aktu:
   Spoločné vyhlásenie zmluvných strán o obojstrannom záujme o rozvoj dialógu v oblasti audiovizuálnej politiky.
   Splnomocnení zástupcovia zároveň vzali na vedomie toto vyhlásenie, ktoré je pripojené k tomuto záverečnému aktu:
   Vyhlásenie Rady o účasti Švajčiarska vo výboroch.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   SPOLOČNÉ VYHLÁSENIE
   Zmluvných strán o obojstrannom záujme o rozvoj dialógu v oblasti audiovizuálnej politiky
   Obe strany vyhlasujú, že za účelom zabezpečenia riadneho vykonávania dohody a posilnenia ducha spolupráce vo veciach, ktoré sa týkajú audiovizuálnej politiky, je rozvoj dialógu o týchto témach predmetom obojstranného záujmu.
   Obe strany vyhlasujú, že tento dialóg sa uskutoční v rámci Zmiešaného výboru zriadeného dohodou alebo v prípade, ak je to vhodné alebo potrebné, na inej úrovni. Obe strany vyhlasujú, že v tomto duchu zástupcovia Švajčiarska môžu byť pozývaní na stretnutia mimo schôdzí „Kontaktného výboru“ zriadeného smernicou Európskeho parlamentu a Rady 97/36/ES z 30. júna 1997, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania.
   VYHLÁSENIE RADY
   o účasti Švajčiarska vo výboroch
   Rada súhlasí s tým, že zástupcovia Švajčiarska sa zúčastňujú na schôdzach výborov a skupín odborníkov programov MEDIA v pozícii pozorovateľov a v prípade prejednávania tém, ktoré sa ich týkajú. Počas hlasovania sa tieto výbory a skupiny odborníkov schádzajú bez prítomnosti zástupcov Švajčiarska.


title: 2014/427/EÚ: Rozhodnutie Európskej centrálnej banky zo 6. februára 2014 o vymenovaní zástupcov Európskej centrálnej banky v Rade pre dohľad (ECB/2014/4)

text:
               3.7.2014

               SK

               Úradný vestník Európskej únie

               L 196/38

         ROZHODNUTIE EURÓPSKEJ CENTRÁLNEJ BANKY
   zo 6. februára 2014
   o vymenovaní zástupcov Európskej centrálnej banky v Rade pre dohľad

      (ECB/2014/4)

      (2014/427/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 26 ods. 1, 2 a 5,
   so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (2), a najmä na jeho článok 13b.6,
   keďže:

               (1)

               Podľa článku 26 ods. 5 nariadenia (EÚ) č. 1024/2013 Rada guvernérov vymenuje štyroch zástupcov Európskej centrálnej banky (ECB) v Rade pre dohľad, z ktorých žiadny nesmie vykonávať úlohy priamo súvisiace s menovou funkciou ECB.

               (2)

               Podľa článku 26 ods. 2 nariadenia (EÚ) č. 1024/2013 sa pri vymenúvaní zástupcov ECB v Rade pre dohľad dodržiavajú zásady rodovej rovnosti, skúsenosti a kvalifikovanosti.

               (3)

               Je nevyhnutné doplniť nariadenie (EÚ) č. 1024/2013 v súvislosti s postupom vymenovania štyroch zástupcov ECB v Rade pre dohľad, podmienkami a postupom na ich odvolanie a podmienkami, ktoré sa uplatňujú pre osoby vymenované do týchto funkcií,

         PRIJALA TOTO ROZHODNUTIE:
   Článok 1
   Vymenovanie zástupcov ECB v Rade pre dohľad
   1.   Štyria zástupcovia ECB sa vymenujú v Rade pre dohľad spomedzi uznávaných a skúsených osobností v oblasti bankových a finančných záležitostí.
   2.   Ich funkčné obdobie je päť rokov a nie je obnoviteľné. Odchylne od tohto pravidla je funkčné obdobie prvých štyroch zástupcov ECB pri prvom vymenovaní tri až päť rokov.
   3.   Podmienky zamestnávania štyroch zástupcov ECB, najmä ich mzda, dôchodok a iné sociálne dávky, sú vymedzené v zmluve s ECB a stanoví ich Rada guvernérov na návrh Výkonnej rady.
   4.   Zástupcovia ECB vykonávajú svoje funkcie na plný alebo na čiastočný pracovný úväzok v súlade s podmienkami ich zmlúv s ECB. Nesmú vykonávať žiadnu inú zárobkovú alebo nezárobkovú profesionálnu činnosť, pokiaľ im na to Rada guvernérov neudelí súhlas. S činnosťami, ktoré by mohli viesť ku konfliktu záujmov s postavením zástupcov ECB ako členov Rady pre dohľad alebo by bolo možné ich tak vnímať, nie je možné udeliť súhlas. Zástupcovia ECB najmä nesmú vykonávať žiadne úlohy pre príslušný vnútroštátny orgán, ako sa vymedzuje v článku 2 nariadenia (EÚ) č. 1024/2013.
   5.   Ak už zástupca ECB v Rade pre dohľad nespĺňa podmienky potrebné pre plnenie svojich povinností alebo bol uznaný vinným zo závažného pochybenia, môže Rada guvernérov na žiadosť Výkonnej rady alebo po vypočutí tohto zástupcu rozhodnúť o jeho odvolaní z funkcie.
   6.   Voľné pracovné miesto pre pozíciu zástupcu ECB v Rade pre dohľad sa obsadí vymenovaním nového zástupcu v súlade s týmto rozhodnutím.
   Článok 2
   Nadobudnutie účinnosti
   Toto rozhodnutie nadobúda účinnosť 6. februára 2014.

      Vo Frankfurte nad Mohanom 6. februára 2014

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Ú. v. EÚ L 80, 18.3.2004, s. 33.


title: Rozhodnutie Komisie z 23. februára 1994 o vytvorení poradného výboru na koordináciu prevencie sprenevery

text:
Dôležité právne oznámenie

|

31994D0140

Úradný vestník L 061 , 04/03/1994 S. 0027 - 0028 Fínske špeciálne vydanie: Kapitola 1 Zväzok 3 S. 0108  Švédske špeciálne vydanie: Kapitola 1 Zväzok 3 S. 0108

		Rozhodnutie Komisiez 23. februára 1994o vytvorení poradného výboru na koordináciu prevencie sprenevery(94/140/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskych spoločenstiev,keďže riadne spravovanie financií spoločenstva si vyžaduje, aby sa uskutočnili efektívne opatrenia proti sprenevere rozpočtu spoločenstva;keďže je predovšetkým úlohou členských štátov, aby uskutočnili osobitné opatrenia na boj proti sprenevere; keďže táto úloha si vyžaduje úzku spoluprácu medzi členskými štátmi a Komisiou;keďže článok 209a zmluvy vyžaduje, aby členské štáty urobili tie isté opatrenia na zabránenie sprenevere, ktorá ovplyvňuje finančné záujmy spoločenstva, aké robia na zabránenie sprenevere ovplyvňujúcej ich vlastné finančné záujmy; keďže kvôli tomuto účelu musia za pomoci Komisie koordinovať činnosť, ktorú uskutočňujú na ochranu finančných záujmov spoločenstva a zabránenie sprenevere;keďže Komisia má aj značnú zodpovednosť vyplývajúcu z jej všeobecnej úlohy zabezpečiť, aby bol rozpočet spoločenstva správne uplatňovaný a aby sa uplatňovali nariadenia zmluvy;keďže je želateľné, aby Komisii radil výbor pozostávajúci zo zástupcov členských krajín, s ktorými je možné radiť sa o akejkoľvek záležitosti týkajúcej sa prevencie, spolupráce medzi členskými štátmi a Komisiou a stíhania sprenevery a akejkoľvek inej záležitosti týkajúcej sa právnej ochrany finančných záujmov spoločenstva;keďže existujúce výbory sa špecializujú iba na určité oblasti; keďže tieto výbory nemajú byť nahradené; keďže je v každom prípade užitočné mať celkový prehľad o celej oblasti sprenevery proti rozpočtu spoločenstva; keďže je potrebné vytvoriť horizontálny výbor;keďže je potrebné, aby bol výbor horizontálny a členské štáty musia byť zastúpené na náležitej úrovni, odrážajúcej ich vlastné administratívne štruktúry, treba urobiť také opatrenia, aby výbor pozostával z dvoch zástupcov z každého členského štátu,ROZHODLA TAKTO:Článok 1Komisia vytvorí svoj poradný výbor na koordináciu prevencie sprenevery (ďalej len "výbor").Článok 21. Komisia sa môže s výborom radiť o akejkoľvek záležitosti týkajúcej sa zabraňovania a postihovania sprenevery a podvodov a o každej záležitosti týkajúcej sa spolupráce medzi členskými štátmi alebo medzi členskými štátmi a Komisiou, ktorá je mimo právomoci akéhokoľvek odvetvového výboru, s cieľom efektívnejšej organizácie činnosti na zamedzenie sprenevery.Komisia sa môže s výborom radiť o akejkoľvek záležitosti týkajúcej sa právnej ochrany finančných záujmov spoločenstva.2. Každý člen výboru môže požiadať Komisiu, aby sa s výborom radila o akejkoľvek záležitosti spadajúcej do oblasti pôsobnosti výboru.Článok 31. Výbor pozostáva z dvoch zástupcov za každý členský štát, ktorým môžu pomáhať dvaja úradníci daných služieb.2. Predsedom výboru je zástupca Komisie.3. Na pomoc práci Komisie môžu byť vytvorené pracovné skupiny.Článok 41. Sekretárske služby pre výbor zabezpečuje Komisia.2. Predseda môže prizvať akúkoľvek osobu so špeciálnymi znalosťami o jednotlivých bodoch programu, aby sa zúčastnila konania. Experti sa zúčastňujú len diskusií o záležitostiach, ku ktorým boli prizvaní.3. Zástupcovia príslušných odborov Komisie sa zúčastňujú zasadnutí výboru.4. Zasadnutie výboru zvoláva Komisia.Článok 51. Výbor sa zaoberá žiadosťami o stanoviská vypracované Komisiou. Nehlasuje sa.2. Komisia môže stanoviť termín, keď žiada výbor o stanovisko, do ktorého treba stanovisko doručiť.3. Názory vyjadrené zástupcami členských krajín sa zaznamenávajú do zápisnice.Článok 6Bez toho, aby bol dotknutý článok 214 zmluvy o založení ES, ak Komisia informuje výbor, že vyžiadané stanovisko alebo otázka sú dôverné, účastníci sú požiadaní, aby neprezradzovali informácie, ktoré získali v priebehu konania vo výbore alebo v pracovných skupinách.Článok 7Toto rozhodnutie nadobúda účinnosť 1. marca 1994.V Bruseli 23. februára 1994Za KomisiuPeter Schmidhuberčlen Komisie--------------------------------------------------


title: 2011/900/EÚ: Rozhodnutie Rady z  19. decembra 2011 , ktorým sa mení a dopĺňa jej rokovací poriadok

text:
               30.12.2011

               SK

               Úradný vestník Európskej únie

               L 346/17

         ROZHODNUTIE RADY
   z 19. decembra 2011,
   ktorým sa mení a dopĺňa jej rokovací poriadok
   (2011/900/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na článok 2 ods. 2 prílohy III k rokovaciemu poriadku Rady (1),
   keďže:

               (1)

               Článok 3 odsek 3 prvý a štvrtý pododsek protokolu (č. 36) o prechodných ustanoveniach pripojeného k zmluvám ustanovuje, že do 31. októbra 2014 platí, že ak člen Rady pri prijímaní aktu kvalifikovanou väčšinou o to požiada, na základe číselných údajov o obyvateľstve, uvedených v článku 1 prílohy III k rokovaciemu poriadku Rady (ďalej len „rokovací poriadok“), sa overí, či členské štáty tvoriace kvalifikovanú väčšinu predstavujú aspoň 62 % celkového obyvateľstva Únie.

               (2)

               Článok 2 ods. 2 prílohy III k rokovaciemu poriadku ustanovuje, že Rada s účinnosťou od 1. januára každého roka upraví číselné údaje uvedené v článku 1 uvedenej prílohy v súlade s údajmi, ktoré má Štatisticky úrad Európskej únie k dispozícii k 30. septembru predchádzajúceho roka.

               (3)

               Rokovací poriadok by sa preto mal na rok 2012 upraviť,

         PRIJALA TOTO ROZHODNUTIE:
   Článok 1
   Článok 1 v prílohe III k rokovaciemu poriadku sa nahrádza takto:

      „Článok 1
      Na účely uplatňovania článku 16 ods. 5 Zmluvy o EÚ a článku 3 ods. 3 a 4 protokolu (č. 36) o prechodných ustanoveniach pripojeného k zmluvám je na obdobie od 1. januára 2012 do 31. decembra 2012 stanovený takýto celkový počet obyvateľov jednotlivých členských štátov:

                  Členský štát

                  Počet obyvateľov
                  (× 1 000)

                  Nemecko

                  81 751,6

                  Francúzsko

                  65 075,4

                  Spojené kráľovstvo

                  62 435,7

                  Taliansko

                  60 626,4

                  Španielsko

                  46 152,9

                  Poľsko

                  38 200,0

                  Rumunsko

                  21 413,8

                  Holandsko

                  16 655,8

                  Grécko

                  11 325,9

                  Belgicko

                  10 918,4

                  Portugalsko

                  10 637,0

                  Česká republika

                  10 532,8

                  Maďarsko

                  9 985,7

                  Švédsko

                  9 415,6

                  Rakúsko

                  8 404,3

                  Bulharsko

                  7 504,9

                  Dánsko

                  5 560,6

                  Slovensko

                  5 435,3

                  Fínsko

                  5 375,3

                  Írsko

                  4 480,9

                  Litva

                  3 244,6

                  Lotyšsko

                  2 229,6

                  Slovinsko

                  2 050,2

                  Estónsko

                  1 340,2

                  Cyprus

                  804,4

                  Luxembursko

                  511,8

                  Malta

                  417,6

                  Celkom

                  502 486,7

                  prah (62 %)

                  311 541,8“.

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2012.

      V Bruseli 19. decembra 2011

            Za Radu

            predseda

         M. KOROLEC

      (1)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie zástupcov vlád členských štátov (EÚ, Euratom) 2016/846 z 24. mája 2016 o vymenovaní sudcov Všeobecného súdu

text:
               28.5.2016

               SK

               Úradný vestník Európskej únie

               L 141/76

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/846
   z 24. mája 2016
   o vymenovaní sudcov Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               V článku 48 Protokolu č. 3 o štatúte Súdneho dvora Európskej únie, zmeneného nariadením Európskeho parlamentu a Rady (EÚ, Euratom) 2015/2422 (1), sa uvádza, že Všeobecný súd sa od 25. decembra 2015 skladá zo 40 sudcov. V článku 2 písm. a) uvedeného nariadenia sa stanovuje dĺžka funkčného obdobia dvanástich ďalších sudcov tak, aby skončenie tohto funkčného obdobia zodpovedalo čiastočným obmenám Všeobecného súdu, ktoré sa uskutočnia 1. septembra 2016 a 1. septembra 2019.

               (2)

               Na vymenovanie za ďalších sudcov Všeobecného súdu boli navrhnutí pani Inga REINEOVÁ, pán Fredrik SCHALIN a pán Peter George XUEREB.

               (3)

               Výbor zriadený podľa článku 255 Zmluvy o fungovaní Európskej únie vydal stanovisko k vhodnosti pani Ingy REINEOVEJ, pána Fredrika SCHALINA a pána Petra Georgea XUEREBA na výkon funkcie sudcu Všeobecného súdu,

         PRIJALI TOTO ROZHODNUTIE:
   Článok 1
   Za sudcov Všeobecného súdu sa na obdobie od nadobudnutia účinnosti tohto rozhodnutia do 31. augusta 2019 vymenúvajú:

               —

               pani Inga REINE,

               —

               pán Fredrik SCHALIN,

               —

               pán Peter George XUEREB.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. mája 2016

            Predseda

         P. DE GOOIJER

      (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).


title: Rozhodnutie Európskeho parlamentu (EÚ) 2017/1695 z 27. apríla 2017 o účtovnej závierke Európskej železničnej agentúry (teraz Železničná agentúra Európskej únie) za rozpočtový rok 2015

text:
               29.9.2017

               SK

               Úradný vestník Európskej únie

               L 252/277

         ROZHODNUTIE EURÓPSKEHO PARLAMENTU (EÚ) 2017/1695
   z 27. apríla 2017
   o účtovnej závierke Európskej železničnej agentúry (teraz Železničná agentúra Európskej únie) za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0063/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

               —

               so zreteľom na nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (5), a najmä na jeho článok 65,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0128/2017),

               1.

               schvaľuje účtovnú závierku Európskej železničnej agentúry za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Železničnej agentúry Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 151.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. EÚ L 138, 26.5.2016, s. 1.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2016/1716 z 20. septembra 2016, ktorým sa vymenúvajú dvaja členovia a dvaja náhradníci Výboru regiónov navrhnutí Španielskym kráľovstvom

text:
               24.9.2016

               SK

               Úradný vestník Európskej únie

               L 258/15

         ROZHODNUTIE RADY (EÚ) 2016/1716
   z 20. septembra 2016,
   ktorým sa vymenúvajú dvaja členovia a dvaja náhradníci Výboru regiónov navrhnutí Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Alberta FABRU PARTA a pani Nurie MARÍNOVEJ MARTÍNEZOVEJ sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pána Francisca Javiera LEÓN DE LA RIVU a pána Fernanda MARTÍNEZ-MAILLO TORIBIU sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pán Juan ESPADAS CEJAS, Alcalde de Sevilla,

                           —

                           pán Antonio ROMÁN JASANADA, Alcalde de Guadalajara,

                     a

               b)

               za náhradníkov:

                           —

                           pán Pedro Luis SANZ CARLAVILLA, Alcalde de Meco,

                           —

                           pán David PÉREZ GARCÍA, Alcalde de Alcorcón.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 20. septembra 2016

            Za Radu

            predseda

         I. KORČOK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Komisie (EÚ) 2015/320 z 27. januára 2015 týkajúce sa SA.26547 (11/C) (ex NN 49/10 a CP 241/2008) – Belgicko – Nadácia pre udržateľný rozvoj rybolovu – Zneužitie pomoci N 274/03 [oznámené pod číslom C(2015) 321]  Text s významom pre EHP

text:
               28.2.2015

               SK

               Úradný vestník Európskej únie

               L 57/7

         ROZHODNUTIE KOMISIE (EÚ) 2015/320
   z 27. januára 2015
   týkajúce sa SA.26547 (11/C) (ex NN 49/10 a CP 241/2008) – Belgicko – Nadácia pre udržateľný rozvoj rybolovu – Zneužitie pomoci N 274/03

         [oznámené pod číslom C(2015) 321]

   (Iba francúzske a holandské znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   po vyzvaní zainteresovaných strán, aby predložili pripomienky v súlade s uvedenými ustanoveniami (1), a so zreteľom na tieto pripomienky,
   keďže:
   1.   POSTUP

               (1)

               Belgicko oznámilo 26. júna 2003 Európskej komisii schému štátnej pomoci, ktorej cieľom je financovať a zriadiť Stichting Duurzame Visserij Ontwikkeling (ďalej len „SDVO“), neziskovú organizáciu zameranú na udržateľný rozvoj rybolovu v Belgicku. Oznámené ustanovenia sa týkajú financovania SDVO a zahŕňajú stanovy SDVO. Komisia následne schválila schému 16. decembra 2003 (2).

               (2)

               Komisii bola 9. septembra 2008 doručená sťažnosť (zaevidovaná ako CP 241/2008) týkajúca sa toho, že SDVO zneužíva časť pomoci vyplácanej v rámci schémy.

               (3)

               Listom zo 17. novembra 2008 Komisia požiadala belgické orgány o objasnenie. Listom z 18. decembra 2008 belgické orgány požiadali o predĺženie termínu objasnenia o jeden mesiac a ich žiadosti bolo vyhovené. Listom zo 16. januára 2009 poskytli belgické orgány Komisii informácie.

               (4)

               Listom z 10. septembra 2009 doručili belgické orgány Komisii výročnú správu (2008) SDVO v súlade s článkom 21 nariadenia Rady (ES) č. 659/1999 (3) (ďalej len „procesné nariadenie“).

               (5)

               Listom z 19. januára 2010 požiadala Komisia belgické orgány o ďalšie objasnenie. Listom z 18. februára 2010 požiadali belgické orgány o predĺženie termínu objasnenia, ktoré im bolo poskytnuté do 9. apríla 2010. Listom z 12. apríla 2010 poskytli belgické orgány Komisii informácie.

               (6)

               Listom z 19. januára 2010 sa Komisia spýtala sťažovateľa, či trvá na svojej sťažnosti aj napriek tomu, že cvba Schelpdier en vis, dcérska spoločnosť založená organizáciou SDVO, ukončila svoju činnosť.

               (7)

               V liste z 18. februára 2010 uviedol sťažovateľ dôvody, pre ktoré bude trvá na svojej sťažnosti.

               (8)

               Dňa 22. októbra 2010 bol spis zaevidovaný ako spis NN.

               (9)

               Listom z 23. marca 2011 informovala Komisia Belgicko, že vo veci uvedenej pomoci sa rozhodla začať konanie podľa článku 108 ods. 2 Zmluvy o fungovaní Európskej únie.

               (10)

               Rozhodnutie Komisie o začatí konania bolo uverejnené v Úradnom vestníku Európskej únie
                   (4). Komisia vyzvala zainteresované strany, aby predložili svoje pripomienky k tejto pomoci.

               (11)

               K rozhodnutiu začať formálne vyšetrovacie konanie boli Komisii listom zo 7. júna 2011 doručené pripomienky príjemcu schémy, ktoré zaslali belgické orgány. Komisii neboli doručené žiadne ďalšie pripomienky sťažovateľa ani žiadnej inej zainteresovanej strany.

         2.   OPIS

               (12)

               Pôvodná schéma bola oznámená listom z 26. júna 2003. Bola zaevidovaná pod číslom N 274/03.

               (13)

               V rámci schémy bola SDVO poskytovaná ročná platba vo výške približne 2 miliónov EUR zo štátnych zdrojov, aby organizácia SDVO mohla v súlade so svojimi stanovami vyvíjať činnosť zameranú na udržateľný rozvoj rybolovu prostredníctvom rôznych akcií a projektov.

               (14)

               Schéma sa financuje z vnútroštátnych zdrojov, ktoré sa skladajú z podielu platby zálohovej dane (dane zo mzdy) odvádzanej zamestnávateľmi v sektore rybolovu.

               (15)

               Európska komisia považovala na základe článku 107 ods. 3 písm. c) ZFEÚ schému za zlučiteľnú s vnútorným trhom najmä preto, lebo z informácií uvedených v oznámení a zo stanov SDVO vyplynulo, že SDVO sa bude zapájať do krátkodobých projektov kolektívneho záujmu, ktoré zodpovedajú opatreniam uvedeným v článku 15 nariadenia Rady (ES) č. 2792/1999 (5).

         3.   SŤAŽNOSŤ

               (16)

               Podľa sťažovateľa využili SDVO a cvba Schelpdier en vis štátnu pomoc, ktorá bola pôvodne určená na pomoc sektoru rybolovu ako celku, na realizáciu komerčného projektu v oblasti akvakultúry týkajúceho sa slávok, čím narušili hospodársku súťaž na trhu.

               (17)

               Sťažovateľ dodal, že SDVO svojou komerčnou činnosťou na trhu a následným zriadením komerčnej dcérskej spoločnosti konala v rozpore so svojimi stanovami a svojím právnym postavením neziskovej organizácie.

               (18)

               Na podporu svojho tvrdenia sťažovateľ podotkol, že SDVO má obchodnú značku, vykonávala rozsiahlu propagačnú kampaň a podieľala sa na predaji slávok. Všetky tieto činnosti a opatrenia boli vnímané ako typické zložky komerčnej činnosti.

               (19)

               Pokiaľ ide o narušenie hospodárskej súťaže, sťažovateľ uviedol, že sa pokúšal o chov slávkovitých pozdĺž belgického pobrežia od roku 1994. Sťažovateľ má vlastnú značku (Belgica mussels). Prvý predaj zberu sa uskutočnil v roku 2008.

               (20)

               Sťažovateľ dospel k záveru, že SDVO nie je možné považovať za konajúcu v kolektívnom záujme sektoru rybolovu a akvakultúry, pretože narúša hospodársku súťaž na trhu.

               (21)

               Čo sa týka likvidácie cvba Schelpdier en vis, sťažovateľ uviedol, že podľa jeho názoru sa likvidáciou dcérskej spoločnosti SDVO narušenie hospodárskej súťaže neskončilo, keďže SDVO je v obchodovaní so slávkami po likvidácii cvba Schelpdier en vis aj naďalej aktívna.

         4.   DÔVODY ZAČATIA FORMÁLNEHO VYŠETROVACIEHO KONANIA

               (22)

               Komisia vo svojom rozhodnutí o začatí formálneho vyšetrovacieho konania vyjadruje pochybnosti o súlade niektorých projektov SVDO so stanovami, ktoré boli oznámené Komisii a ktoré Komisia schválila. Komisia sa preto domnieva, že SDVO zneužila pomoc v rámci schémy.

               (23)

               Ide o tieto projekty:

                           —

                              Projekt týkajúci sa slávkovitých: SDVO začala rozsiahlu propagačnú kampaň pre svoje slávky. Namiesto propagácie slávok vo všeobecnosti sa propagačný materiál týka konkrétnej obchodnej značky (Flanders Queen Mussel), zameriava sa na konkrétny podnik (SDVO) a obsahuje viaceré odkazy na geografický pôvod výrobkov (Flámsko, Flanders) Okrem toho SDVO rozšírila projekt týkajúci sa slávkovitých nadobudnutím a využívaním 87 dodatočných klietok a tak vykonala dlhodobú investíciu.

                           —

                           Hľadanie nových populácií vodných schránkovcov a kôrovcov: Zdá sa, že SDVO konala ako propagátor kampane experimentálneho rybolovu, ktorej cieľom bolo určiť prítomnosť komerčne využiteľných populácií vodných schránkovcov a kôrovcov na belgickom kontinentálnom šelfe.

                           —

                           Propagačná kampaň Dagverse Vis: Cieľom tejto kampane je posilniť medzi širokou verejnosťou imidž belgického rybárstva propagáciou čerstvých rýb obľúbených i menej známych druhov, ktorých lovu sa venujú pobrežní rybári. Táto akcia zahŕňa účasť šéfkuchárov, ktorí ponúkajú menej známe druhy rýb vo svojich reštauráciách. Očakáva sa, že v prípade, ak budú šéfkuchári ponúkať uvedené druhy rýb vo svojich reštauráciách, pobrežní rybári budú môcť dostávať za tieto druhy rýb primerané ceny a každý článok v reťazci rybárskeho priemyslu tak dostane spravodlivú odmenu za svoju prácu.

               (24)

               Pokiaľ ide o projekt týkajúci sa slávkovitých, Komisia sa domnieva, že SDVO konala v rozpore so svojimi stanovami (a teda so schémou), v ktorých sa výslovne uvádza, že SDVO posilní imidž morského rybolovu, pričom sa nebude zameriavať na konkrétne firmy a uvádzať geografický pôvod výrobkov a zakáže propagačné opatrenia týkajúce sa obchodnej značky a/alebo uvádzanie geografického pôvodu výrobkov. Okrem toho Komisia vyjadrila pochybnosti týkajúce sa toho, či SDVO využívaním 87 dodatočných klietok konala v súlade so svojimi stanovami a rozhodnutím N 274/2003, keďže to skôr zodpovedá dlhodobej investícii, ktorá sa dá len ťažko stotožniť s koncepciou krátkodobej akcie, a sotva sa to dá vnímať ako krátkodobá akcia.

               (25)

               Čo sa týka projektu spočívajúceho na hľadaní nových populácií vodných schránkovcov a kôrovcov, Komisia zistila, že podľa stanov SDVO tento projekt nepatrí k úlohám tejto organizácie. Predovšetkým sa tento projekt nezdá byť v súlade s úlohami opísanými v písmene c) o zlepšovaní riadenia živých vodných zdrojov a kontroly rybolovu. Vyhľadávanie nových komerčne využiteľných populácií vodných schránkovcov a kôrovcov nezodpovedá stálemu monitorovaniu kvality a množstva živých vodných zdrojov, ani monitorovaniu sociálno-ekonomickej situácie v sektore rybolovu, a ani poskytovaniu odporúčaní vláde vo veci kontroly rybolovného úsilia. Zdá sa, že cieľom určovania prítomnosti komerčne využiteľných populácií vodných schránkovcov a kôrovcov na belgickom kontinentálnom šelfe je skôr využívanie uvedených populácií, než ich ochrana.

               (26)

               Napokon, pokiaľ ide o propagačnú kampaň Dagverse vis, Komisia podotkla, že SDVO chválením belgického pôvodu výrobkov (rýb ulovených belgickou pobrežnou flotilou) v porovnaní s rybami, ktoré ulovili zahraničné plavidlá, uviedla odkaz na geografický pôvod výrobkov a konala v rozpore so svojimi stanovami a rozhodnutím N 274/2003. Komisia si však všimla, že kampaň Dagverse vis bola v čase prijímania rozhodnutia o začatí konania upravená a už sa v rámci nej neuvádzal geografický pôvod výrobkov.

         5.   PRIPOMIENKY ZAINTERESOVANÝCH STRÁN

               (27)

               V reakcii na uverejnenie rozhodnutia v úradnom vestníku v roku 2011 o začatí formálneho vyšetrovacieho konania boli Komisii doručené pripomienky príjemcu schémy Stichting Duurzame Visserij Ontwikkeling (SDVO), ktoré zaslali vnútroštátne orgány.

               (28)

               Od sťažovateľa neboli doručené žiadne dodatočné pripomienky.

               (29)

               Organizácia SDVO zopakovala svoju pozíciu takto:

         5.1.   Projekt týkajúci sa slávkovitých

               (30)

               Projekt týkajúci sa slávkovitých mal dve etapy. V prvej fáze bolo rozmiestnených 13 prototypov klietok na slávky, ktoré boli skonštruované tak, aby spĺňali klimatické, ako aj námorné požiadavky belgického pobrežia. V druhej fáze bolo rozmiestnených dodatočných 87 klietok na slávky.

               (31)

               V záujme posúdenia ekonomickej životaschopnosti projektu bolo potrebné prejsť celým procesom výroby a komercializácie. Museli sa efektívne monitorovať rôzne fázy procesu vrátane propagačných činností.

               (32)

               Propagačná kampaň prebehla v rokoch 2007, 2008 a 2009 a na rozdiel od argumentov Komisie mala obmedzené trvanie a rozsah.

               (33)

               Túto propagačnú kampaň možno pokladať za kampaň všeobecného záujmu. Od počiatku sa plánovalo, že o výskumnej fáze sa projekt transformuje na projekt spolupráce, ktorý bude otvorený pre všetkých vrátane sťažovateľa.

               (34)

               SDVO mala v úmysle vytvoriť obchodnú značku Flanders Queen iba na účely tohto projektu. Táto obchodná značka sa mala použiť iba jeden raz. Na konci projektu mal tento obchodný názov zaniknúť. Po transformácii projektu na VSVC však zjavne bolo prijaté rozhodnutie o pokračovaní v predaji slávok pod týmto názvom.

               (35)

               Vývoj projektu a propagačná kampaň by sa nemali považovať za výdavky v priebehu normálneho výrobného procesu. Projekt sa dostal ďalej, než by sa bol dostal súkromný podnik, pre ktorý by súvisiace náklady boli veľmi vysoké. Súkromný podnik by jednoducho nebol ochotný vykonať investície potrebné iba na otestovanie najlepšej metódy, ktorá sa bude uplatňovať, alebo iba na stanovenie oblastí vhodných na chov slávok.

         5.2.   Hľadanie nových populácií vodných schránkovcov a kôrovcov

               (36)

               SDVO zastáva názor, že hľadanie nových populácií vodných schránkovcov a kôrovcov patrí do rozsahu pôsobnosti jej stanov, pretože takáto činnosť sa považuje za kontrolné a ochranné opatrenia podľa kategórie c) jej stanov.

               (37)

               Projekt je navyše súčasťou konverzie rybárskej flotily, ktorú si vyžaduje okrem iného úbytok rybolovných oblastí v dôsledku výstavby veterných parkov na mori.

         5.3.   Propagačná kampaň Dagverse Vis

               (38)

               SDVO poukázala na to, že propagačná kampaň bola upravená a pôvodne používaný odkaz na geografický pôvod z nej bol vypustený.

         6.   POSÚDENIE

   6.1.
         Projekt týkajúci sa slávkovitých: vytvorenie obchodného názvu a propagácia

               (39)

               Ako už bolo uvedené, SDVO spustila rozsiahlu propagačnú kampaň pre svoje slávky. Namiesto organizácie propagácie slávok vo všeobecnosti sa propagačný materiál týka konkrétnej obchodnej značky (Flanders Queen Mussel), zameriava sa na konkrétny podnik (SDVO) a obsahuje viaceré odkazy na geografický pôvod výrobkov (t. j. Flámsko)

               (40)

               V dôsledku toho SDVO konala v rozpore so svojimi stanovami (a teda so schémou), pretože sa v nich výslovne uvádza, že SDVO posilní imidž morského rybolovu, pričom sa nebude zameriavať na konkrétne firmy a uvádzať geografický pôvod výrobkov a zakáže propagačné opatrenia týkajúce sa obchodnej značky a/alebo uvádzanie geografického pôvodu výrobkov. Okrem toho SDVO konala v rozpore s rozhodnutím N 274/03, v ktorom sa výslovne uvádza, že nie je povolené uvádzanie žiadneho odkazu na geografický pôvod.

               (41)

               Belgické orgány tvrdili, že obchodná značka bola vytvorená iba pre pilotný projekt. Mala sa použiť iba raz a potom sa mala postupne prestať používať a po skončení projektu mala zaniknúť.

               (42)

               Komisia však zistila, že obchodná značka sa neprestala používať ani po skončení pilotného projektu. Predaj slávok pod názvom Flanders Queen Mussel totiž pokračoval aj po transformácii projektu týkajúceho sa slávok na VSVC. Okrem toho webová stránka SDVO poskytovala informácie o mieste, kde možno Flanders Queen Mussel získať.

               (43)

               Komisia takisto poznamenáva, že SDVO zorganizovala počas rokov 2007, 2008 a 2009 pre Flanders Queen Mussel mnohé podporné a propagačné podujatia. To, že sa tieto aktivity opakovali v priebehu niekoľkých rokov, znamená, že nešlo o malú alebo dočasnú kampaň, a preto ju nemožno považovať za časovo a rozsahovo obmedzenú propagáciu. Okrem toho časť propagačných aktivít (2008 a 2009) bola v skutočnosti vykonaná po vypracovaní štúdií zadaných v rámci pilotného projektu. Záverečná správa o ekonomickej uskutočniteľnosti projektu týkajúceho sa slávok bola predložená 22. novembra 2007 a výsledky hodnotenia vykonávania marketingového plánu boli poskytnuté 21. februára 2008.

               (44)

               V každom prípade Komisia poznamenáva, že zákaz propagácie konkrétnych značiek a uvádzania odkazov v rámci propagačných operácií na geografický pôvod výrobkov sa vzťahuje na všetky operácie. Ani krátkodobé projekty (financované z verejných fondov) sa teda nesmú zameriavať na propagáciu konkrétnych značiek alebo uvádzať odkazy na geografické oblasti. V schéme ani v rozhodnutí N 274/03 sa neuvádza výnimka z tohto pravidla a nemohli takúto výnimku ani obsahovať, pretože by to bolo v rozpore s usmerneniami pre rybolov z roku 2001.

               (45)

               Okrem toho Komisia považuje za nepravdepodobné, že by sa takáto rozsiahla propagačná kampaň dala logicky považovať za akciu kolektívneho záujmu, najmä ak nejde o všeobecnú akciu, ale o akciu zameranú na určitú značku. Túto teóriu podporuje aj fakt, že existoval konkurujúci podnik, ktorý si budoval vlastnú značku.

               (46)

               Napokon vytvorenie obchodného názvu výrobku, ktorý sa bude predávať na trhu, a spustenie propagačnej kampane zodpovedajú výdavkom, ktoré vznikajú v rámci bežného výrobného procesu, a v rámci danej schémy teda neboli povolené.

               (47)

               Z týchto dôvodov sa Komisia domnieva, že SDVO vytvorením obchodného názvu a spustením propagačnej a podpornej kampane pre Flanders Queen Mussel konala mimo rozsahu pôsobnosti jej stanov a rozhodnutia N 274/03.

               (48)

               Z uvedených dôvodov sa Komisia domnieva, že pokiaľ ide o vytvorenie obchodného názvu a propagáciu, SDVO zneužívala pomoc schválenú v rámci danej schémy.

         6.2.
         Projekt týkajúci sa slávkovitých: využívanie 87 dodatočných klietok

               (49)

               Komisia si je vedomá toho, že sa projekt týkajúci sa slávok skladá z rôznych častí. Prvá časť projektu ako taká sa nespochybňuje, keďže sa týka investícií vykonaných po skončení pilotného projektu. Komisia zastáva názor, že nadobudnutím a využívaním 87 dodatočných klietok na slávky SDVO nekonala v súlade so svojimi stanovami a rozhodnutím N 274/03.

               (50)

               Belgické orgány zastávajú názor, že využívanie 87 dodatočných klietok bolo krátkodobou operáciou zameranou na kolektívny záujem. Okrem toho tvrdia, že zvýšenie počtu klietok malo širší záber než by boli mali operácie, ktoré normálne vykonávajú súkromné podniky, pretože súkromný podnik by jednoducho neinvestoval v takom rozsahu bez toho, aby vedel, že operácia by mohla byť výnosná vo veľkom meradle.

               (51)

               Komisia však pochybuje o tom, že nadobudnutie a využívanie 87 dodatočných klietok možno vnímať ako krátkodobú akciu.

               (52)

               Po prvé, Komisia sa domnieva, že nadobudnutie 87 dodatočných klietok zodpovedá dlhodobým investíciám, ktoré sa dajú len ťažko uviesť stotožniť s koncepciou krátkodobej akcie.

               (53)

               Po druhé, Komisia poznamenáva, že nadobudnutie 87 dodatočných klietok sa jej zo strany SDVO nezdá byť plánované ako krátkodobá akcia, ktorá má slúžiť výhradne na účely umožnenia vypracovania štúdie. Organizácia SDVO pristupovala k nadobudnutiu klietok ako k investícii a hľadala spôsoby navrátenia tejto investície. V roku 2008 naozaj plánovala pokračovať v podnikaní prostredníctvom novo zriadenej dcérskej spoločnosti. V roku 2009 SDVO oficiálne ukončila predaj Flanders Queen Mussel, no napriek tomu neprestala využívať 87 dodatočných klietok. V skutočnosti dala svoju infraštruktúru a zberacie služby do prenájmu inej spoločnosti a tak vykonala komerčnú činnosť. Zdá sa, že zriadenie komerčnej dcérskej spoločnosti na využívanie projektu týkajúceho sa slávok potvrdzuje, že SDVO skutočne nemala v úmysle iba dosiahnuť výsledky v prospech sektora.

               (54)

               V súvislosti s tým Komisia poznamenáva, že dohody uzavreté v roku 2009 medzi SDVO a VSVC obsahovali ustanovenia na ochranu obchodných záujmov VSVC (napr. dohodu o záruke, ustanovenia na predchádzanie konfliktom záujmov medzi VSVC a inými výrobcami). Mohlo by sa zdať, že takéto druhy dohôd a ustanovení potvrdzujú, že využívanie dodatočných klietok bolo komerčnou činnosťou, ktorá neslúžila kolektívnemu záujmu.

               (55)

               Podľa názoru Komisie zodpovedá 87 dodatočných klietok výdavkom patriacim k bežnej výrobe. Komisia je presvedčená o tom, že po otestovaní a potvrdení ekonomickej a biologickej uskutočniteľnosti výrobku patrí k bežnej výrobe a procesu rozvoja podnikania firmy nadobudnutie a rozšírenie jej výrobných prostriedkov.

               (56)

               Komisia nesúhlasí s argumentom belgických orgánov, podľa ktorých by žiadna firma neinvestovala do dodatočných výrobných prostriedkov bez toho, aby mala vopred zaručenú výnosnosť výroby vo väčšom meradle. Firmy naopak investujú do výroby vo väčšom meradle aj v situáciách, keď sa žiadna iná firma ešte nepokúsila o výrobu v tom istom meradle. Opierajú sa pritom o svoje predchádzajúce skúsenosti z výroby v menšom meradle a o prognózy budúceho vývoja. Podľa všeobecných ekonomických princípov platí, že čo je možné a výnosné v malom meradle, to je vďaka úsporám z rozsahu možné a ešte výnosnejšie vo väčšom meradle, pretože fixné náklady sa prenesú na väčšie množstvo výrobkov.

               (57)

               Komisia sa napokon nedomnieva, že rozšírením svojich výrobných prostriedkov SDVO vykonala akciu v záujme sektora. Keďže už existoval iný subjekt v tomto sektore, ktorý rozvíjal svoje podnikanie v skutočnom meradle, nadobudnutie a využívanie 87 dodatočných klietok malo priamy vplyv na trh a na hospodársku súťaž. Ako ďalší dôkaz možno uviesť, že SDVO vystupovala skôr ako konkurent, a nie ako subjekt realizujúci experiment.

               (58)

               Z uvedených dôvodov sa Komisia domnieva, že pokiaľ ide o využívanie 87 dodatočných klietok, SDVO zneužívala pomoc schválenú v rámci danej schémy.

         6.3.   Propagačná kampaň Dagverse vis

               (59)

               Komisia podotýka, že SDVO chválením belgického pôvodu výrobkov (rýb ulovených belgickou pobrežnou flotilou) v porovnaní s rybami, ktoré ulovili zahraničné plavidlá, prakticky uviedla odkaz na geografický pôvod výrobkov a ako taká konala v rozpore so svojimi stanovami a rozhodnutím N 274/03.

               (60)

               Komisia však berie na vedomie skutočnosť, že kampaň Dagverse vis bola upravená a už neuvádza odkaz na geografický pôvod výrobkov.

               (61)

               Z uvedených dôvodov sa Komisia domnieva, že pokiaľ ide o propagačnú kampaň uvádzajúcu odkaz na geografický pôvod, SDVO zneužívala pomoc schválenú v rámci danej schémy.

         6.4.   Hľadanie nových populácií vodných schránkovcov a kôrovcov

               (62)

               Komisia zistila, že podľa stanov SDVO nepatrí hľadanie nových populácií vodných schránkovcov a kôrovcov k úlohám tejto organizácie. Predovšetkým sa tento projekt nezdá byť v súlade s úlohami opísanými v písmene c) o zlepšovaní riadenia živých vodných zdrojov a kontroly rybolovu. Vyhľadávanie nových komerčne využiteľných populácií vodných schránkovcov a kôrovcov nezodpovedá stálemu monitorovaniu kvality a množstva živých vodných zdrojov, ani monitorovaniu sociálno-ekonomickej situácie v sektore rybolovu, a ani poskytovaniu odporúčaní vláde vo veci kontroly rybolovného úsilia.

               (63)

               Komisia s preto domnieva, že takéto opatrenia nepatria k druhu opatrení, ktoré schválila Komisia svojím rozhodnutím N 274/03. Nejde totiž ani o kontrolné ani o ochranné opatrenie. Opatrenie sa naopak zameriava na komerčné využívanie populácií, ktoré sa nájdu, a jeho prípadným výsledkom bude zvýšené rybolovné úsilie.

               (64)

               Komisia ďalej podotýka, že hľadanie nových komerčne využiteľných populácií vodných schránkovcov a kôrovcov nemohlo patriť k opatreniam, ktoré schválila Komisia svojím rozhodnutím N 274/03, pretože podľa článku 17 nariadenia (ES) č. 2792/1999, z ktorého vychádzajú usmernenia o rybolove z roku 2001, môže byť experimentálny rybolov podporený finančným nástrojom na usmerňovanie rybárstva (6) iba v prípade, keď je jeho cieľom ochrana rybolovných zdrojov.

               (65)

               Ako už bolo uvedené, zdá sa, že cieľom určovania prítomnosti komerčne využiteľných populácií vodných schránkovcov a kôrovcov na belgickom kontinentálnom šelfe je skôr využívanie uvedených populácií, než ich ochrana.

               (66)

               Okrem toho vyhľadávanie nových využiteľných populácií zodpovedá operácii, ktorú za bežných okolností vykonávajú súkromné podniky, a výdavky súvisiace s takouto operáciou zodpovedajú bežným výrobným nákladom, a nie je ich teda možné financovať v rámci danej schémy.

               (67)

               Z uvedených dôvodov sa Komisia domnieva, že pokiaľ ide o iniciatívu hľadať nové populácie vodných schránkovcov a kôrovcov, SDVO zneužívala pomoc schválenú v rámci danej schémy.

         7.   ZÁVER

               (68)

               Komisia sa domnieva, že SDVO svojou účasťou na projektoch uvedených v bodoch 6.1 až 6.4 nekonala v súlade so stanovami oznámenými Komisii, ktoré Komisia schválila svojím rozhodnutím zo 16. decembra 2003. Komisia sa preto domnieva, že SDVO zneužila pomoc poskytnutú v rámci danej schémy.

               (69)

               V tejto súvislosti by Komisia chcela zdôrazniť, že v súlade s článkom 107 je dlho zavedenou praxou požadovať od príjemcu vrátenie pomoci, ktorá bola zneužitá. Táto prax je potvrdená článkom 14 procesného nariadenia.

               (70)

               Preto musí Belgicko prijať všetky potrebné opatrenia, aby od príjemcu zneužitú pomoc vymohlo. Belgicko by malo vymôcť celé sumy vynaložené na rozvoj projektov uvedených v bodoch 6.1 až 6.4. Na tento účel musí Belgicko požiadať príjemcov, aby vrátili pomoc do štyroch mesiacov od dátumu oznámenia tohto rozhodnutia.

               (71)

               V článku 14 ods. 2 procesného nariadenia sa uvádza, že pomoc, ktorá sa má vymáhať podľa rozhodnutia o vymáhaní, bude zahŕňať úrok s príslušnou sadzbou stanovenou Komisiou. Úrok je splatný od dátumu, kedy bola zneužitá pomoc k dispozícii príjemcovi, do dátumu jej vrátenia.

               (72)

               Úrok sa vypočíta v súlade s kapitolou V nariadenia Komisie (ES) č. 794/2004 (7). Komisia žiada Belgicko, aby od príjemcu vyžadovalo vrátenie sumy vrátane úroku do štyroch mesiacov od tohto rozhodnutia, ako sa uvádza ďalej v texte.

               (73)

               Komisia žiada Belgicko, aby predložilo požadované informácie použitím dotazníka, ktorý sa nachádza v prílohe I k tomuto rozhodnutiu, a jasne uviedlo plánované a prijaté opatrenia na bezodkladné a skutočné vymoženie zneužitej štátnej pomoci. Komisia žiada Belgicko, aby do dvoch mesiacov od tohto rozhodnutia predložilo všetky dokumenty svedčiace o tom, že sa začalo viesť konanie o vymáhanie proti príjemcovi zneužitej pomoci, obežníky, príkazy na vymáhanie atď.,

         PRIJALA TOTO ROZHODNUTIE:
   Článok 1
   SDVO svojou účasťou na projektoch spočívajúcich vo vytváraní obchodného názvu a propagácii, využívaní 87 dodatočných klietok, propagačnej kampani Dagverse vis a hľadaní nových populácií vodných schránkovcov a kôrovcov nekonala v súlade s rozhodnutím Komisie zo 16. decembra 2003 o štátnej pomoci N 274/03. Pomoc, ktorú príjemca takto zneužil, nie je zlučiteľná s vnútorným trhom.
   Článok 2
   1.   Belgicko vymôže od SDVO zneužitú pomoc, pokiaľ ide o projekty spočívajúce vo vytváraní obchodného názvu a propagácii, využívaní 87 dodatočných klietok, propagačnej kampani Dagverse vis a hľadaní nových populácií vodných schránkovcov a kôrovcov.
   2.   Sumy, ktoré sa majú vrátiť, sa úročia odo dňa, kedy boli poskytnuté príjemcom, až do ich skutočného vrátenia.
   3.   Úrok sa vypočíta na zostavenom základe v súlade s kapitolou V nariadenia (ES) č. 794/2004 a nariadením Komisie (ES) č. 271/2008 (8), ktorým sa mení nariadenie (ES) č. 794/2004.
   Článok 3
   1.   Vymáhanie poskytnutej pomoci uvedenej v článku 1 musí byť bezodkladné a účinné.
   2.   Belgicko zabezpečí vykonanie tohto rozhodnutia do štyroch mesiacov odo dňa jeho oznámenia.
   Článok 4
   1.   Do dvoch mesiacov po oznámení tohto rozhodnutia predloží Belgicko tieto informácie:

               a)

               dokumentáciu týkajúcu sa pomoci uvedenej v článku 1, v ktorej sa uvedie celková výška pomoci vzťahujúcej sa na projekty uvedené v článku 2. Informácie sa poskytnú vyplnením dotazníka, ktorý sa nachádza v prílohe I k tomuto rozhodnutiu;

               b)

               celková suma, ktorú treba vrátiť (poskytnutá suma a úrok);

               c)

               podrobný opis prijatých alebo plánovaných opatrení na splnenie tohto rozhodnutia;

               d)

               dokumentáciu preukazujúcu, že príjemca dostal príkaz vrátiť pomoc.

         2.   Belgicko bude Komisiu informovať o pokroku vnútroštátnych opatrení prijatých na vykonanie tohto rozhodnutia až do úplného vrátenia pomoci uvedenej v článku 1. Na požiadanie Komisie Belgicko bezodkladne poskytne informácie o prijatých a plánovaných opatreniach na splnenie tohto rozhodnutia. Belgicko poskytne aj podrobné informácie o výške pomoci a úroku, ktoré už príjemca vrátil.
   Článok 5
   Toto rozhodnutie je určené Belgickému kráľovstvu.

      V Bruseli 27. januára 2015

            Za Komisiu

         Karmenu VELLA

            člen Komisie

      (1)  Ú. v. EÚ C 149, 20.5.2011, s. 10.

      (2)  Ú. v. EÚ C 28, 31.1.2004, s. 3.

      (3)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. ES L 83, 27.3.1999, s. 1).

      (4)  Pozri poznámku pod čiarou č. 1.

      (5)  Nariadenie Rady (ES) č. 2792/1999 zo 17. decembra 1999, ktorým sa ustanovujú presné predpisy a opatrenia týkajúce sa štrukturálnej pomoci Spoločenstva v sektore rybného hospodárstva (Ú. v. ES L 337, 30.12.1999, s. 10).

      (6)  Finančný nástroj na usmerňovanie rybného hospodárstva, pozri nariadenie Rady (ES) č. 1263/1999 z 21. júna 1999 o finančnom nástroji na usmerňovanie rybného hospodárstva (Ú. v. ES L 161, 26.6.1999, s. 54).

      (7)  Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999, ustanovujúce podrobné pravidlá na uplatňovanie článku 93 Zmluvy o ES (v súčasnosti článok 108 ZFEÚ) (Ú. v. EÚ L 140, 30.4.2004, s. 1).

      (8)  Nariadenie Komisie (ES) č. 271/2008 z 30. januára 2008, ktorým sa mení a dopĺňa nariadenie (ES) č. 794/2004, ktorým sa vykonáva nariadenie Rady (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES (Ú. v. EÚ L 82, 25.3.2008, s. 1).


title: Postup predkladania petícií (zmena hlavy VIII rokovacieho poriadku) Rozhodnutie Európskeho parlamentu zo 6. mája 2009 o zmene ustanovení rokovacieho poriadku o postupe predkladania petícií (2006/2209(REG))

text:
               5.8.2010

               SK

               Úradný vestník Európskej únie

               CE 212/140

         Streda 6. mája 2009Postup predkladania petícií (zmena hlavy VIII rokovacieho poriadku)
   P6_TA(2009)0353
   Rozhodnutie Európskeho parlamentu zo 6. mája 2009 o zmene ustanovení rokovacieho poriadku o postupe predkladania petícií (2006/2209(REG))
   2010/C 212 E/25

      Európsky parlament,
   so zreteľom na list svojho predsedu z 20. júla 2006,
   so zreteľom na články 201 a 202 rokovacieho poriadku,
   so zreteľom na správu Výboru pre ústavné veci a stanovisko Výboru pre petície (A6-0027/2009),

               1.

               rozhodol sa zmeniť svoj rokovací poriadok v zmysle nižšie uvedenej zmeny;

               2.

               zdôrazňuje, že zmeny nadobúdajú účinnosť v prvý deň nasledujúcej schôdze s výnimkou zmeny, ktorá sa týka článku 193a (nového), ktorá nadobudne účinnosť v prvý deň potom, ako nadobudne účinnosť príslušné ustanovenie zmluvy;

               3.

               poveruje svojho predsedu, aby toto rozhodnutie postúpil pre informáciu Rade a Komisii.

               PLATNÝ TEXT

               POZMEŇUJÚCI A DOPLŇUJÚCI NÁVRH

                  Pozmeňujúci a doplňujúci návrh 1

                  Rokovací poriadok Európskeho parlamentu

                  Článok 191 – odsek 2 a (nový)

                                 2a.

                              Ak petíciu podpísalo niekoľko fyzických alebo právnických osôb, signatári určia zástupcu a náhradníkov, ktorí sa na účely vykonávania ustanovení tejto hlavy považujú za predkladateľov petície.

                                 Ak nebol určený nikto, za predkladateľa petície sa považuje prvý signatár alebo iná vhodná osoba.

                  Pozmeňujúci a doplňujúci návrh 2

                  Rokovací poriadok Európskeho parlamentu

                  Článok 191 – odsek 2 b (nový)

                                 2b.

                              Každý predkladateľ petície môže kedykoľvek odstúpiť od podpory petície.

                                 Ak od podpory petície odstúpia všetci jej predkladatelia, petícia sa stáva neplatnou.

                  Pozmeňujúci a doplňujúci návrh 3

                  Rokovací poriadok Európskeho parlamentu

                  Článok 191 – odsek 3

                           3.

                           Petície musia byť spísané v
                                 jednom z úradných jazykov
                               Európskej únie.

                           3.

                           Petície musia byť napísané v
                                 úradnom jazyku
                               Európskej únie.

               Petície spísané v inom jazyku sa vezmú do úvahy iba v prípade, ak k nej predkladateľ petície priloží preklad
                     alebo zhrnutie obsahu petície
                   v úradnom jazyku
                     Európskej únie. Preklad alebo zhrnutie obsahu petície je podkladom pre prácu Parlamentu.
                   Korešpondencia Parlamentu s predkladateľom petície sa uskutočňuje v úradnom jazyku, v ktorom bol napísaný preklad
                     alebo zhrnutie obsahu
                   petície.

               Petície napísané v inom jazyku sa vezmú do úvahy iba v prípade, ak k nim predkladateľ petície priloží preklad v úradnom jazyku. Korešpondencia Parlamentu s predkladateľom petície sa uskutočňuje v úradnom jazyku, v ktorom bol napísaný preklad petície.

                     Predsedníctvo môže rozhodnúť o tom, že petície a korešpondencia s predkladateľmi petícií môžu byť napísané v iných jazykoch používaných v členskom štáte.

                  Pozmeňujúci a doplňujúci návrh 4

                  Rokovací poriadok Európskeho parlamentu

                  Článok 191 – odsek 5

                           5.

                           Petície zapísané do registra predseda pridelí príslušnému výboru, ktorý najprv
                                 preskúma, či zaregistrované petície patria do oblasti pôsobnosti Európskej únie.

                           5.

                           Petície zapísané do registra predseda pridelí príslušnému výboru, ktorý najprv
                                 určí prípustnosť petície podľa článku 194 Zmluvy o ES.

                                 Ak príslušný výbor nedosiahne dohodu o prípustnosti petície, petícia sa vyhlási za prípustnú na základe žiadosti aspoň jednej štvrtiny členov výboru.

                  Pozmeňujúci a doplňujúci návrh 5

                  Rokovací poriadok Európskeho parlamentu

                  Článok 191 – odsek 6

                           6.

                           Petície, ktoré výbor vyhlási za neprípustné, sa archivujú; predkladateľ petície je oboznámený s týmto rozhodnutím a jeho dôvodmi.

                           6.

                           Petície, ktoré výbor vyhlási za neprípustné, sa archivujú; predkladateľ petície je oboznámený s týmto rozhodnutím a jeho dôvodmi.
                                 Podľa potreby možno odporučiť iné prostriedky nápravy.

                  Pozmeňujúci a doplňujúci návrh 6

                  Rokovací poriadok Európskeho parlamentu

                  Článok 191 – odsek 7

                                 7.

                              V takých prípadoch môže výbor navrhnúť predkladateľovi petície, aby sa obrátila na príslušný orgán členského štátu alebo Európskej únie.

                     vypúšťa sa

                  Pozmeňujúci a doplňujúci návrh 7

                  Rokovací poriadok Európskeho parlamentu

                  Článok 191 – odsek 8

                           8.

                              Ak predkladateľ petície nepožiada o zachovanie jej dôvernej povahy, petícia sa zapíše do verejného registra.

                           8.

                              Petícia sa po zaregistrovaní stáva podľa všeobecného pravidla verejným dokumentom a Parlament môže z dôvodu transparentnosti zverejniť meno predkladateľa petície a jej obsah.

                  Pozmeňujúci a doplňujúci návrh 8

                  Rokovací poriadok Európskeho parlamentu

                  Článok 191 – odsek 8 a (nový)

                                 8a.

                              Bez toho, aby boli dotknuté ustanovenia článku 8, môže predkladateľ petície v záujme ochrany svojho súkromia žiadať, aby sa jeho meno nezverejnilo, a Parlament musí takúto požiadavku rešpektovať.

                                 Ak sťažnosť predkladateľa petície nemožno preskúmať z dôvodu zachovania anonymity, treba s ním prekonzultovať ďalšie kroky.

                  Pozmeňujúci a doplňujúci návrh 9

                  Rokovací poriadok Európskeho parlamentu

                  Článok 191 – odsek 8 b (nový)

                                 8b.

                              Predkladateľ petície môže požiadať, aby sa s jeho petíciou zaobchádzalo ako s dôvernou, a v takom prípade Parlament prijme vhodné opatrenia, aby sa obsah petície nezverejnil. Predkladateľ petície bude informovaný o presných podmienkach, za akých sa toto ustanovenie použije.

                  Pozmeňujúci a doplňujúci návrh 10

                  Rokovací poriadok Európskeho parlamentu

                  Článok 192 – odsek -1 (nový)

                                 -1.

                              Prípustné petície posúdi gestorský výbor v rámci svojej bežnej činnosti, a to buď v rozprave na pravidelnej schôdzi alebo písomným postupom. Predkladateľov petície možno pozvať na schôdzu výboru, keď sa má viesť rozprava o ich petícii, alebo sami môžu požiadať o účasť na nej. Právo hovoriť udelí predkladateľom petície predseda výboru podľa vlastného uváženia.

                  Pozmeňujúci a doplňujúci návrh 11

                  Rokovací poriadok Európskeho parlamentu

                  Článok 192 – odsek 1

                           1.

                                 Príslušný
                               výbor môže vypracovať správu
                                 alebo iným spôsobom vyjadriť svoj názor na petície, ktoré vyhlásil za prípustné.

                           1.

                           Výbor môže
                                 v súvislosti s prípustnou petíciou
                               vypracovať
                                 iniciatívnu
                               správu
                                 v súlade s článkom 45 ods. 1 alebo predložiť Parlamentu stručný návrh uznesenia, ak Konferencia predsedov nemá námietky. Taký návrh uznesenia sa zaradí do programu plenárnej schôdze, ktorá sa uskutoční najneskôr do ôsmich týždňov po jeho schválení vo výbore. Návrh je predmetom jedného hlasovania a nekoná sa o ňom ani rozprava, ak Konferencia predsedov nerozhodne výnimočne použiť článok 131a.

               Výbor môže
                     najmä v prípade petícií, ktorých cieľom je zmena platného práva,
                   požiadať o stanoviská iných výborov podľa článku 46.

               Výbor môže požiadať o stanoviská iných výborov
                     , ktoré majú pôsobnosť pre danú oblasť
                   podľa článku 46
                     a prílohy VI
                  .

                  Pozmeňujúci a doplňujúci návrh 12

                  Rokovací poriadok Európskeho parlamentu

                  Článok 192 – odsek 2

                           2.

                           Vytvorí sa elektronický register, prostredníctvom ktorého môžu občania vyjadriť svoju podporu predkladateľovi petíci pripojením svojho elektronického podpisu k petíciám, ktoré boli uznané za prípustné a boli zapísané do registra.

                           2.

                           Vytvorí sa elektronický register, prostredníctvom ktorého môžu občania vyjadriť svoju podporu predkladateľovi petície pripojením svojho elektronického podpisu k petíciám, ktoré boli uznané za prípustné a boli zapísané do registra
                                 , alebo môžu od podpory odstúpiť.

                  Pozmeňujúci a doplňujúci návrh 13

                  Rokovací poriadok Európskeho parlamentu

                  Článok 192 – odsek 3

                           3.

                           Pri preskúmavaní petícií alebo
                               zisťovaní skutočností môže výbor zorganizovať
                                 vypočutie predkladateľa petície alebo všeobecné vypočutie alebo vyslať svojich členov, aby overili skutočnosti na mieste.

                           3.

                           Pri preskúmavaní petície,
                               zisťovaní skutočností
                                 alebo hľadaní riešenia
                               môže výbor zorganizovať
                                 prieskumné návštevy členského štátu alebo regiónu, ktorého sa petícia týka.

                                 Správy o návštevách pripravia ich účastníci. Po ich schválení vo výbore sa správy predložia predsedovi Parlamentu.

                  Pozmeňujúci a doplňujúci návrh 14

                  Rokovací poriadok Európskeho parlamentu

                  Článok 192 – odsek 4

                           4.

                                 Pri príprave svojich stanovísk môže výbor požiadať Komisiu, aby mu
                                 poskytla dokumenty, informácie a zabezpečila prístup k svojmu vybaveniu
                              .

                           4.

                           Výbor môže požiadať Komisiu, aby mu
                                 pomáhala, najmä tým, že ho informuje, ako sa uplatňujú alebo dodržiavajú právne predpisy Spoločenstva, ako aj tým, že mu poskytne všetky informácie a dokumenty týkajúce sa petície. Zástupcovia Komisie sú pozvaní na schôdze výboru
                              .

                  Pozmeňujúci a doplňujúci návrh 15

                  Rokovací poriadok Európskeho parlamentu

                  Článok 192 – odsek 5

                           5.

                           Výbor
                                 v prípade potreby predkladá Parlamentu návrhy uznesení k preskúmaným petíciám.

                           5.

                           Výbor
                                 môže požiadať predsedu Parlamentu, aby postúpil jeho stanovisko alebo odporúčanie Komisii, Rade alebo príslušnému orgánu členského štátu, aby prijali opatrenia, alebo sa vyjadrili.

                     Výbor môže tiež požiadať, aby predseda postúpil jeho stanoviská Komisii alebo Rade.

                  Pozmeňujúci a doplňujúci návrh 16

                  Rokovací poriadok Európskeho parlamentu

                  Článok 192 – odsek 7

                           7.

                              Predseda informuje predkladateľov petícií o prijatých rozhodnutiach spolu s uvedením dôvodov.

                           7.

                                 Predkladateľ petície je informovaný o rozhodnutí
                              ,
                                 ktoré výbor prijal, ako aj o dôvodoch jeho prijatia.

                                 Keď sa posudzovanie prípustnej petície skončí, vyhlási sa za uzavreté a informuje sa o tom predkladateľ petície.

                  Pozmeňujúci a doplňujúci návrh 17

                  Rokovací poriadok Európskeho parlamentu

                  Článok 193 a (nový)

                     Článok 193a

                     Iniciatíva občanov

                     Keď je Parlament informovaný o tom, že Komisia bola vyzvaná, aby predložila návrh právneho aktu podľa článku 11 ods. 4 Zmluvy o EÚ, Výbor pre petície overí, či to ovplyvní jeho činnosť, a v prípade potreby o tom informuje tých predkladateľov petícií, ktorí predložili petície týkajúce sa súvisiacich záležitostí.